Inauguració del Jardí Vertical de la Facultat d'Infermeria i Podologia

## Inauguració del Jardí Vertical de la Facultat d'Infermeria i Podologia

La Facultat d'Infermeria i Podologia de la Universitat de València ha inaugurat un nou Jardí Vertical en les seues instal·lacions. Aquest espai verd, situat a l'exterior de la facultat, pretén oferir un entorn més agradable i saludable per a estudiants, professors i visitants.

El projecte ha involucrat València Innovation Capital (abans Las Naves) - Ajuntament de València i la Universitat de València. Es realitza en el marc del Binomi Universitat Ciutat, espai que permet la col·laboració per a incorporar la ciència, la investigació i la innovació com a elements clau en el procés de transformació del municipi cap a la neutralitat climàtica.

En aquest context, una de les propostes concretes de col·laboració era la de transferir projectes pilot que havien sigut testats i que resultaven exitosos. En el cas del jardí vertical, aquest era un projecte testat inicialment al barri de Benicalap, on Las Naves va instal·lar un primer jardí en el marc del projecte europeu Grow Green, en el qual es van treballar diferents Solucions Basades en la Natura. Després d'aquest primer jardí vertical, es va replicar el projecte i s'han instal·lat 4 jardins verticals en edificis públics. Aquests elements s'han realitzat a l'edifici de La Farinera, a la Facultat d'Infermeria i Podologia de la Universitat de València, als Col·legis d'Educació Infantil i Primària (CEIP) Camí de l'Horta i Raquel Payà.

Les intervencions busquen ajudar a baixar la temperatura dels edificis i fomentaran l'augment de la biodiversitat. Així mateix, aporten beneficis ambientals i de salut significatius, contribueixen a la millora de la qualitat de l'aire, a l'aïllament tèrmic i acústic, i el benestar de les persones i a la biodiversitat. Tenen un consum diari d'aigua equivalent a només 2 cisternes de vàter, utilitzen molt poca aigua i, a més, es recircula.

L'acte va comptar amb la participació de la rectora de la Universitat de València, M. Vicenta Mestre; la regidora d’Innovació, Tecnologia, Agenda Digital i Captació d’Inversions de l’Ajuntament de València, Paula Llobet; la vicerectora de Sostenibilitat, Cooperació i Vida Saludable, Pilar Serra; el degà de la Facultat Antonio Martínez; i l’antic degà i impulsor del projecte, Antoni Merelles. A mésm també van acudir estudiants i treballadors del centre.

Galeria d'imatges 

### Inauguració del Jardí Vertical de la Facultat d'Infermeria i Podologia

Arxivat en:
Facultat d'Infermeria i Podologia
, Sostenibilitat

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar